পি.এম.না স্বাচ্ছ ভারত মিসন-আর্বান ২.০ অমসুং অম্রুত ২.০ হৌদোকখ্রে

প্রধান মন্ত্রী শ্রী নরেন্দ্র মোদীনা ঙসি স্বাচ্ছ ভারত মিসন-আর্বান ২.০ অমসুং অতল মিসন ফোর রিজুবেনেসন এন্দ আর্বান ত্রান্সফোর্মেসন ২.০ হৌদোকখ্রে। কেন্দগী মন্ত্রী শ্রী হর্দীপ সিংহ পুরি, শ্রী গজেন্দ্র সিংহ শেখৱাত, শ্রী প্রহলাদ সিংহ পতেল, শ্রী কৌশাল কিশোর, শ্রী শ্রী বিশ্বেস্বর তুদু, রাজ্যদগী মন্ত্রীশিং, মায়োরশিং অমসুং আর্বান লোকেল বোদীজগী চেয়রপর্সন অমসুং ম্যুনিসিপাল কম্মিসনরনা থৌরম অদুনা শরুক য়াখি। থৌরম অদুনা ৱা ঙাংলদুনা, প্রধান মন্ত্রীনা হায়খি ২০১৪দা, ইরৈচাশিংনা ভারত অসি ওপন দিফিকেসন ফ্রী – ও.দি.এপ.ওইহন্নবা ৱাশক লৌখি অমসুং মখোয়না হায়রিবা ৱাশক অসি তোইলেত কোতি ১০ শাদুনা থুংহনখি। হৌজিক ‘স্বাচ্ছ ভারত মিসন-আর্বান ২.০’গী পান্দম অসি সহরদা ফানা ফ্ত্ত-হৌদি লৈহন্দবা, মপুং ফানা -হৌদি লৈহন্দবা অসিনি, হায়না মহাক্না হায়খি। প্রধান মন্ত্রীনা মরুওইবা পীদুনা লৈবাক অসি পান্দম মিসন অম্রুতকী মথংগী ফেজ ‘সিৱেজ অমসুং সেপ্তিক মেনেজমেন্ত ফগৎহনবা, ঐখোয়গী সহরশিং অফবা ঈশিং ফংবা সহর ওইহনবা অমসুং ঐখোয়গী ইরম-নালাশিং ঐখোয়গী তুরেলদা তাহন্দবা’ অসিনি। প্রধান মন্ত্রীনা অহোংবা লাকপা অসিদা মায় পাকপা অসি আর্বান অমুক হন্না হিংগৎহনবা অমসুং মহাত্মা গান্ধীগী লু-নানবদা কৎথোকখি। মহাক্না হায়খি মসিগী মিসন অসি মহাত্মা গান্ধীগী পুক্নিং থৌগৎপননি অমসুং মহাক্কী ৱাখল্লোনবু খঙবনা ওইরকপনি। মহাক্না মমা ওইবী অমসুং মচানুপীশিংনা তোইলেত শাখিবদগী নুঙাইবা ফাওবশিং পাউদমখি। লৈবাক্কী ইথিলদা ইকাই খুম্নবা উৎতুনা, প্রধান মন্ত্রীনা হায়খি মদুদি স্বাচ্ছ ভারত অভিয়ান অমসুং অম্রুত মিসনগী খোঙচৎ অসিনা ইরৈচাশিংদা চাওথোকচবা ফাওরি। মহাক্না হায়খি “মসিদা, মিসন অমা লৈ, মদুদা ইকাই খুম্নবা অমা লৈ, মদুদা লেমজনিঙাই ওইবা অমা লৈ, মদুদা লৈবাক অমগী ওইবা পান্দম অমা লৈ অমসুং মদুদা ইমা লৈবাক্কী মপা লৈত্রবা নুংশিবা অদুসু লৈরি”। ঙসিগী থৌরম অসি অম্বেদকর ইন্তর্নেস্নেল সেন্তরদা পাংথোক্লিবনি হায়না পল্লদুনা, প্রধান মন্ত্রীনা হায়খি মদুদি বাবাসাহেবনা আর্বানগী চাউখৎ থৌরাং মান্নদবা লৈরিবা অসি লৌথোকখিনবা পাম্বৈ অমনি হায়না থাজখি। খুঙ্গংদগী মীওই কয়াদা হেন্না ফবা পুন্সি অমগী আসাদা সহরদা লাকখি। মহাক্না হায়খি, মখোয়না থবক্তি ফংলে অদুবু মখোয়গী হিংবগী থাক্তি মখোয়না খুঙ্গংদা লৈরম্বা অদুদগী হেন্না শোকচিল্লি। মসিনা য়ুমদগী চৎখ্রগা হেন্না শরুক অনি থোক্না খুদোংথিবা থোকপগা মান্নরি, অদুগী মতুংদা য়াম্না লুবা ফিভম অমদা লৈরি। মহাক্না হায়খি বাবাসাহেবনা অসিগী মান্নদবা অসি লৌথোকনবা য়াম্ন মরুওইবা পীখি। স্বাচ্ছ ভারত মিসন অমসুং অম্রুত মিসনগী মথং ফেজ অসিনা বাবাসাহেবকী মঙলানশিং ফংনবা হোৎনবদা মরুওইবা খোঙথাং অমনি, হায়না প্রধান মন্ত্রীনা হায়খি। মহাক্না হায়খি, সবকা সাথ, সবকা বিকাস অমসুং সবকা বিশ্বাস, সবকা প্রায়াসকা লোয়ননা লু-নানবগী কেম্পেন তৌবা অসি য়াম্না লুই। মখা তানা, লু-নানবগা মরী লৈননা মীয়াম্না শরুক য়ারিবা অসিগী থাক পল্লদুনা প্রধান মন্ত্রীনা হরাওবা ফোংদোকখি মদুদি হৌজিক্কী মীরোল অসিনা লু-নানবগী কেম্পেন অসি হেন্না কনখৎনবা হোৎনরি। অঙাংশিনা তোপী মকু লমজাওদা লংথোকখিদ্রে মদুগী মহুৎতা ফুরিৎখাওদা ওইনা হাপ্নরে। অঙাংশিংনা অহলশিংদা অসিগুম্ব অসি তৌদনবা ওইনা হায়রক্লে। “ঐখোয়না নিংশিংগদবদি লু-নানবগী অসি নুমিৎ অমা, চয়োল অনি, চহি অমা অমসুং মীওই খরা খক্তগী নত্তে হায়বা অসিনি” হায়না প্রধান মন্ত্রীনা হায়খি। প্রধান মন্ত্রীনা মহাক্না গুজরাতকী মুখ্য মন্ত্রী ওইরিঙৈ মতমদা গুজরাত্তা লমকোইবশিং লাকপা হেনগৎলকপা অমসুং মদুদা মহাক্না জন আন্দোলন্দা নির্মল গুজরাত প্রোগ্রামগী মতেংনা ওন্থোকখিবা নিংশিংলি। লু-নানবগী মথং থাক্তা কেম্পেন তৌবগী খোঙথাং লৌখৎলিবা অসি পল্লদুনা, প্রধান মন্ত্রীনা হায়খি, ঙসি, ভারতনা নুমিৎ খুদিংগী তন লাখ অমমম শেংদোক্লি। মহাক্না হায়খি, ‘লৈবাক অসিদা ২০১৪দগী কেম্পেন হৌখিবগা, লৈবাক অসিদা চাদা ২০গী মখাদা শেংদোক্লি। ঙসিদি ঐখোয়না নুমিৎ খুদিংগী ফত্ত হৌদি চাদা ৭০ শেংদোক্লি। হৌজিক ঐখোয়না ১০০% য়ৌহনবা অমা মথৌ তাই’। প্রধান মন্ত্রীনা আর্বান দিবলপমেন্ত মিনিস্ত্রীদা এলোকেসন হেনগৎহন্নবগী মরমদা ৱা ঙাংখি। মহাক্না ২০১৪গী চহি ৭কী মমাংদা হায়খি, মিনিস্ত্রীনা ২০১৪গী মমাং চহি ৭তা লুপা কোতি লাখ ১.২৫ রোম পীখি ঙম্নমক লুপা কোতি লাখ ৪ মিনিস্ত্রী অসিগীদমক পীথখি। লৈবাক অসিদা সহরগী চাউখৎ থৌরাংগীদমক মতমগা চুনরবা তেক্নোলোজী শিজিন্নবা লেপ্পা লৈতনা হেনগৎলক্লি। প্রধান মন্ত্রীনা হন্দক্তা নেস্নেল ওতোমোবাইল স্ক্রেপেজ পোলিসী হৌদোকখিবা মতমদা পনখি অমসুং পুথোকখি মদুদি মসিগী অনৌবা স্ক্রেপিং পোলিসী অসিনা ৱেস্ত তু ৱেলথ অমসুং ইকোনোমী ওন্থোকপগী কেম্পেন্দা কনখৎহল্লি। প্রধান মন্ত্রীনা লম্বীদা পোৎ য়োনবা অমসুং হোকরশিংবু আর্বানগী চাউখৎ থৌরাংগা মরী লৈনবা থৌরমশিংদা সহর অমগী য়াম্না মরু ওইবা পার্তনর অমনি হায়না পনখি। প্রধান মন্ত্রীনা অমুক হন্না হায়খি মদুদি পি.এম. সবানিধী য়োজনানা হায়রিবা মীওইশিং অসিদা আসাগী অনৌবা মঙাল অমা ওইনা লাক্লি। লম্বীদা পোৎ য়োনবা ৪৬ হেন্না পি.এম. সবানিধী য়োজনাগী মখাদা কান্নবা ফংখ্রে অমসুং মীওই লাখ ২৫ অমনা লুপা কোতি লিশিং ২.৫ ফংখ্রে। প্রধান মন্ত্রীনা হায়খি মদুদি মসিগী বেন্দরশিং দিজিতেল ত্রান্সেক্সনগী পুক্নিং থৌগৎলি অমসুং মখোয়গী লোন শিংলকপদা য়াম্না ফজবা রেকোর্দ লৈরি। মহাক্না হরাওবা ফোংদোকখি মদুদি অচৌবা রাজ্যশিং হায়বদি উত্তর প্রদেশ অমসুং মধ্য প্রদেশ স্কীমশিং অসি শিজিন্নবদা মকোক্তা লৈরি।